S A J T Ó M E G H Í V Ó

Jótékonysági hajvágás

Budai Alex New Yorkban élő magyar mesterfodrász barátaival – mintegy az iskolakezdést segítve – vállalta, hogy harminc, 6 és 16 év közötti környékbeli rászoruló gyermek, illetve fiatal haját ingyenesen levágja. A jótékonysági hajvágás a Baptista Szolgáltató Centrumban lesz augusztus 25-én, csütörtökön, a sajtó munkatársait 10 óra 30 perctől várjuk a helyszínen.

Kőbányán, a Maglódi utcában a helyi önkormányzattal együttműködésben tevékenykedik a Baptista Szolgáltató Centrum, ahol rendszeresen több száz szegény ember jut meleg ételhez, ahol egy programnak köszönhetően rászorult segít rászorultat. Az összefogás eredményeként a legjobban nélkülözők egyéni esetkezelése, szociális ügyeinek intézése is megvalósul, a ruhaadományok felhasználásával ruhacserére is igényt tarthatnak azok, akik nehéz élethelyzetbe kerültek. Idén augusztusra valósult meg a Belügyminisztérium által támogatott szociális mosoda és a népfürdő, s ezzel komplex szolgáltató központtá vált a telephely.

A jótékonysági hajvágás helyszíne: Budapest, X. kerület, Maglódi utca 143. (Bejárat a Korall utca felől)

Időpontja: 2016.08.25. (csütörtök) 10.30

További információ:

Révész Balázs kommunikációs munkatárs

06-20-886-1337

balazs@baptistasegely.hu

Budapest, 2016. augusztus 23.